**Техникалық шығармашылық және өнертапқыштардың**

(**әуе, зымыран, көлік, кеме құрастыру) республикалық жарысының**

**облыстық кезеңін өткізу ережелері**

**1. Жалпы ережелер**

1.1. Техникалық шығармашылық және өнертапқыштардың (әуе, зымыран, көлік, кеме құрастыру) республикалық жарысының облыстық кезеңін өткізу ережелері (бұдан әрі – Жарыс) оның мақсатын, міндеттерін, ұйымдастыру форматын, оны өткізу және қорытынды шығару тәртібін анықтайды.

1.2. Жарыстың мақсаты: Қазақстан Республикасында балалардың техникалық шығармашылығын дамыту, тұлғаның шығармашылық құзыреттілігінде бәсекелестік артықшылықтарын қалыптастыру, білім алушылардың өзін-өзі кәсіби анықтауы үшін жағдай жасау, балаларды қосымша біліммен қамту.

1.3. Жарыстың міндеттері:

- әр түрлі өңірлердің білім алушылары мен педагогтерінің тәжірибе алмасуына жағдай жасау;

- техникалық шығармашылық бойынша үздік жұмыс тәжірибесін насихаттау;

- балаларды инновациялық ғылыми-техникалық шығармашылыққа тарту;

- инновациялық технологиялар саласында жаңа құзыреттілікті қалыптастыру;

- техникалық шығармашылық және өнертапқыштық саласында оқитын дарынды, талантты білім алушыларды анықтау;

- топпен шығармашылық жұмыс дағдыларын қалыптастыру;

- іс-шаралар арқылы қосымша біліммен қамтылған балалар санын арттыруға ықпал ету.

1.4. Жарыстың ұйымдастырушысы Шығыс Қазақстан облысының білім басқармасының, «Дарындылық пен қосымша білім беруді дамытудың Шығыс Қазақстан ғылыми-әдістемелік «Дарын» орталығы (бұдан әрі - ДпҚББД ШҚ ҒӘ «Дарын» орталығы).

1.5. Жарысты ұйымдастырушы Ұйымдастыру комитетінің және әділ қазылар алқасының құрамын қалыптастырады, байқауды өткізуді жүзеге асырады, нәтижелерді талдайды және қорытындысын шығарады.

**2. Жарысты өткізу мерзімі және тәртібі**

2.1. Жарыс Өскемен қаласында **2024 жылдың 15 мамырында** өткізіледі.

2.2. Аудандардың, қалалардың білім бөлімдерінің қолы қойылған Жарысқа қатысу туралы ілеспе хат **2024 жылдың 5 мамырына** дейін **konkurs.vko@mail.ru**  электрондық поштасына қабылданады.

**3. Жарысқа қатысушылар**

3.1. Жарысқа аудандық, қалалық жарыстардың жеңімпаз командалары – облыстың жалпы орта, қосымша білім беру ұйымдарының білім алушылары қатысады. Жарысқа қатысушылардың жасы: **10-17** жас.

**4. Жарысты өткізу тәртібі және шарты**

4.1. Балаларды іс-шараларға араластыру арқылы қосымша біліммен қамтылуын арттыру үшін Жарыс 3 кезеңде өткізіледі:

1) бірінші кезең (іріктеу) – өңірлік;

мектепішілік;

аудандық (қалалық);

2) екінші кезең – облыстық, қалалық;

3) үшінші кезең (қорытынды) – республикалық.

4.2. Жарыстың бірінші (іріктеу) кезеңін өткізу мерзімі аудандық (қалалық) білім бөлімдері, облыстардың, қалалардың білім басқармалары басшыларының бұйрықтарымен анықталады.

4.3. Жарыстар келесі модельдердің кластары бойынша өткізіледі:

**Радиомен басқарылатын көлік модельдері:**

1. 1:10 масштабта көлік модельдерін мәнерлеп жүргізу; РЦБ класы;

2. 1:10 масштабта багги жарысы (4wd). Багги-10Э.

**Әуе модельдері:**

1. F-3-Р (пенолёт) моделі;

2. F-1-H планер моделі;

3. кордалы жарты копия, контурлы моделі.

**Кеме модельдері:**

1. Ф -2 -А;

2. Eco Expert;

3. Mini Eco Expert.

**Зымыран модельдері:**

1. S6А – стример.

**Тікелей жүретін автотрассалық модельдер (жартылай көшірме):**

1. 1/24 масштабтағы модель.

4.4. Модельдердің әр класында командадан 1 қатысушыдан артық қатыспауы керек. Жарыстың әрбір түрі өлшемдері, бояуы және формасымен арнайы құрылған алаңда өткізіледі. Жарыстарға қатысатын модельдерге қойылатын техникалық талаптар қоса беріледі.

4.5. Қатысушылар Жарыстарда өздерімен бірге әкелінген материалдар мен жабдықтарды пайдаланады. Ұйымдастырушылар аталған жабдықты Жарыстарда ұсынбайды. Команданың жабдықтары сынған немесе ақаулы болған жағдайда, ұйымдастыру комитеті оларды жөндеуге немесе ауыстыруға жауапты болмайды. Командаларға қосалқы бөлшектер жиынтығын алып жүруді ұсынылады.

**5. Жарыс қорытындысын шығару және жеңімпаздарды марапаттау**

5.1. Жарыс номинацияларын кәсіби әділ қазылар алқасы бағалау өлшемдеріне, хаттамалық шешімдердің нәтижелеріне және АСФ, АМСФ, NAVIGA ережелеріне сәйкес бағалайды. Қазылар алқасының шешімі хаттамамен ресімделеді.

5.2. Жарыстың қорытындысы бойынша әділ қазылар алқасының мүшелері жеңімпаздарды анықтайды. Жеңімпаздар I, II, III дәрежедегі дипломдармен және барлық қатысушыларға Жарысқа қатысқаны туралы сертификаттар беріледі.

Жарыстың қорытындысы бойынша жалпы командалық орындар анықталып, І, ІІ, ІІІ дәрежелі дипломдармен марапатталады.

Анықтама телефоны: 8(7232) 75-26-91

Ережеге қосымша

**Техникалық шығармашылық және өнертапқыштардың**

**(әуе, зымыран, көлік, кеме құрастыру) республикалық жарысының облыстық кезеңіне қатысуға өтінім**

|  |  |  |  |  |  |  |
| --- | --- | --- | --- | --- | --- | --- |
| № | Модельдердің кластары | ҚатысушыныңТ.А. (толық, құжат бойынша) | Туған жылы, жасы | Қатысушының тұрғылықты мекенжайы толық (облыс, қала, аудан), электр. поштасы, телефоны | Білім беру ұйымы толық (толық, құжат бойынша), сыныбы | Жоба жетекшісінің Т.А.Ә. (толық, құжат бойынша), электронды поштасы, телефоны |
| 1 | радиомен басқарылатын көлік модельдері |
| 1.1 | 1:10 масштабта көлік модельдерін мәнерлеп жүргізу; РЦБ класы |  |  |  |  |  |
| 1.2 | 1:10 масштабта багги жарысы (4wd). Багги-10Э |  |  |  |  |  |
| 2 | әуе модельдері |
| 2.1 | F-3-Р (пенолёт) моделі |  |  |  |  |  |
| 2.2 | F-1-H планер моделі |  |  |  |  |  |
| 2.3 | кордалы жарты копия, контурлы моделі |  |  |  |  |  |
| 3 | кеме модельдері |
| 3.1 | Ф -2 –А |  |  |  |  |  |
| 3.2 | Eco Expert |  |  |  |  |  |
| 3.3 | Mini Eco Expert |  |  |  |  |  |
| 4 | зымыран модельдері |
| 4.1 | S6А – стример |  |  |  |  |  |
| 5 | тікелей жүретін автотрассалық модельдер (жартылай көшірме) |
| 5.1 | 1/24 масштабтағы модель |  |  |  |  |  |

Топ жетекшілері: (Т. А. Ә. (толық), жұмыс орны, лауазымы, телефоны)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_